Diari Oficial de la Generalitat Valenciana


Sumari del DOGV 9306, del 25-03-2022 (2022/2276)

ACORD de 4 de març de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Joaquín Vera Sempere i Dolores Pérez Sogorb.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2276


Data del document
:   04-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 4 de març de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Joaquín Vera Sempere i Dolores Pérez Sogorb. [2022/2276]  
Núm. d'expedient: ABI 192/2020  
Causants: Joaquín Vera Sempere, DNI \*\*\*\*373\*\* i Dolores Pérez Sogorb, DNI \*\*\*\*015\*\*.  
Lloc i data de la mort: Joaquín Vera Sempere, l'11 de setembre de 2003, a Elda. Dolores Pérez Sogorb l'11 de maig de 2006, a Callosa d'en Sarrià.  
Últim domicili: Joaquín Vera Sempere, a Elda. Dolores Pérez Sogorb, a Callosa d'en Sarrià.  
  
Antecedents de fet  
  
La Conselleria d'Hisenda i Model Econòmic ha tingut coneixement, per l'Advocacia General de la Generalitat, del procediment: Execució de títols judicials (ETJ) 000996/7447-YC, seguit en el Jutjat de Primera Instància núm. 3 d'Alacant, en el qual comunica la mort de Joaquín Vera Sempere, amb DNI \*\*\*\*373\*\*, l'11 de setembre de 2003, a Elda i de Dolores Pérez Sogorb, amb DNI \*\*\*\*015\*\*, l'11 de maig de 2006, a Callosa d'en Sarrià.  
De les actuacions prèvies resulta que van atorgar testament, Dolores Pérez Sogorb a favor de Joaquín Vera Sempere i aquest últim a favor d'aquella. Havent mort els dos, no consta l'existència de més familiars amb dret a heretar, per la qual cosa cal iniciar el procediment administratiu dirigit a efectuar la declaració de la Generalitat com a hereua abintestada.  
Amb data 10 de desembre de 2020, la directora general del Sector Públic i Patrimoni va dictar un acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Dolores Pérez Sogorb i Joaquín Vera Sempere. Aquest acord que es va publicar en el DOGV de 4 de gener de 2021 i es va exposar en el tauler d'edictes de l'Ajuntament d'Elda des del 8 de gener del 2021 al 8 de febrer del 2021, i des del 29 de desembre del 2020 fins a l'1 de febrer del 2021 en el de Callosa d'en Sarrià, pel termini sol·licitat.  
Amb data 24 de gener de 2022, es trasllada a l'Advocacia General de la Generalitat la proposta de resolució d'acceptació, a l'efecte d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 9 de febrer de 2022, es rep un informe la consideració jurídica tercera del qual estableix que si bé s'ha seguit la tramitació prevista en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, tenint en compte que l'acord d'incoació és de data 10 de desembre de 2020, segons el que es disposa en l'article 6.1 de l'esmentat decret, el procediment ha caducat.  
  
Amb data 1 de març de 2022, la directora general de Sector Públic i Patrimoni signa la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
  
En compliment del que preveuen l'article 71.1.c Llei orgànica 5/1982, d'1 de juliol, de l'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; l'article 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'hereus abintestats a favor de la Generalitat respecte d'aquesta herència.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 25, 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Iniciar un nou procediment de declaració de la Generalitat com a hereua abintestada de Joaquín Vera Sempere i Dolors Pérez Sogorb, per no haver-se produït la prescripció.  
  
Segon  
Incorporar els actes i tràmits el contingut dels quals s'haguera mantingut igual si no se n'haguera produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili dels causants, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 4 de març de 2022.- La directora general del Sector Públic i Patrimoni: Isabel Castelló García.